Júliustól újraindul több nemzetközi vonat
Július elsejétõl újraindul a nemzetközi vonatközlekedés több környezõ országgal. A MÁV szerint már fokozatosan visszatér az utazási kedv és így a kereslet a nemzetközi vonatok iránt. Azonban egyelõre a korábbi évekhez képest kevesebb utasra számítanak.
Július elsejétõl számos környezõ országgal újraindul a nemzetközi vasúti közlekedés, Ausztria és Németország felé pedig növekszik a jelenleg közlekedõ járatok száma - írja közleményében a MÁV. A társaság azt is hozzátette, hogy zajlanak az egyeztetések a külföldi vasútvállalatokkal és a technológiai elõkészületek is folyamatban vannak.

Már meg lehet venni a jegyeket elõvételben

Mint írják, 

a járványhelyzet idején 90 százalékkal csökkent a MÁV-START nemzetközi utasforgalma.  A nemzetközi vonatok csökkentett járatszámmal Magyarországról csak Ausztriába, valamint Ausztrián keresztül Németországba közlekednek jelenleg. 

- Azonban fokozatosan visszatér az utazási kedv, és ezzel együtt egyre többen érdeklõdnek a nemzetközi járatok iránt - írják a közleményben. Egyelõre a korábbi évekhez képest kevesebb utasra számít a vasúttársaság. 

Július 1-jétõl már több környezõ ország felé és felõl újraindul a nemzetközi vasúti személyszállítás, a menetjegyeket elõvételben már megvásárolhatják az utasok a nemzetközi járatokra.  A társaság arra is felhívta a figyelmet, hogy az arcmaszk viselésének szabályai egyes országokban eltérhetnek, a magyarországi szakaszon a kormányrendeletnek megfelelõen továbbra is kötelezõ a szájat eltakaró maszk vagy sál viselése.

A vonatok többsége visszaáll a forgalomba

Ausztria és Németország esetében a MÁV azt írja, hogy a bécsi elõvárosi közlekedési rendszer Hegyeshalom határátkelõnél május közepe óta az eredeti menetrend szerint üzemel. A nemzetközi távolsági személyszállítás a kihirdetett veszélyhelyzet óta sem állt le, napi 5 pár vonat közlekedik Bécsbe, illetve tovább Münchenbe.

Július elejétõl azonban tovább bõvül a kínálat:  ismét 2 óránként járnak a nagysebességû vonatok Németországba és a Budapest–Bécs útvonalra is újabb járatok állnak be. Július 2-tõl már minden railjet express vonat közlekedik. A menetrend ugyan még nem lesz olyan sûrû, mint a járványhelyzet elõtt, de az utazások már rugalmasan tervezhetõk, a vonatok többsége visszaáll a forgalomba. Románia és Ausztria között is részben újraindul a tranzitforgalom.

A magyar és horvát fõváros között napi két pár vonattal kezdhetõ újra a forgalom: Zágrábba az Agram és Gradec InterCity-k július elejétõl közlekednek. Ismét megindul a regionális forgalom Pécs és Pélmonostor (Eszék) térségében. A 1204-es és 1205-ös számú Adria vonatpár azonban az idei nyári szezonban nem közlekedik.

A viharkárok miatt nem indul a forgalom Szlovákia felé

Mivel Nagymaros és Szob között a viharkárok miatt egyelõre nem indul újra a vonatforgalom Szlovákia és Csehország felé, ezért a Metropolitan, a Hungária, a Báthory és a Metropol nemzetközi járatok továbbra sem közlekednek 

A következõ hónap elsõ napjától Kassa és a magyar fõváros között újra teljes útvonalán haladhat a Rákóczi és a Hernád InterCity a hidasnémeti határon keresztül; azonban pályaépítési munkálatok miatt módosított menetrend lép életbe.

Forgalomba áll a Citadella IC, amely Ljubljanán át Koperig megy. A 1246-os és a 1247-es számú Istria vonatpár az idei nyári szezonban nem közlekedik.

Romániába július elejétõl Ismét közlekedik Nagyváradon, Kolozsváron, Csíkszeredán át Brassóba a Corona IC;  háló- fekvõhelyes- és ülõkocsikkal, de étkezõkocsi nélkül. Újraindulnak a vonatok a Békéscsaba–Arad útirányon keresztül is, így Bukarest, Brassó, Nagyszeben, Temesvár is elérhetõvé válik.

Újraindul Szabadkára és Újvidékre a vonatközlekedés. Egy pár személyvonat közlekedik Szabadka és Kelebia között július 1-jétõl. A szerb vasút pályahálózatán végzett pályaépítése miatt nem közlekednek a nemzetközi vonatok Belgrád felé.
Nemzetközi forgalom MÁV újraindulás